**Referat af AMG møde på BI den 4. december 2014**

Til stede: Marianne, Ole, Susanne, Rikke, Klaus, Kim og Annette

1. Godkendelse af referat:

Referatet godkendes med følgende kommentarer:

Afventer nyt fra Bente angående henvendelse fra freelance arbejdsmiljøunderviser, Gabriella Nagy.

1. Arbejdsulykker/ tilløb/ sygefravær:

Susan havde et uheld med noget glas i opvaskemaskinen.

1. Opsamling MUS:

NordCee og øko mangler at afholde MUS.

For phd.-studerende vil det fremover være valgfrit med MUS. Og for postdocs vil der afholdes karriere-MUS og ikke MUS i forskergrupperne.

MH gennemgik en del af de resultater der er fremlagt på SU-møde Nat Fak:

* Bedre samarbejde i grupper efter sammen flytning.
* Kommunikation om undervisning som fast punkt på gruppemøder.
* Behov for flere TAP-ressourcer, undervisnings-ressourcer samt ressourcer til vedligehold af forskningslab. og feltstationer.
* Stort pres på el-værksted.

Samt fra GRUS-VIP:

* Generel positiv tilbagemelding, men med følgende punkter der kan være anledning til stress:

Økonomi, ventetid ved værksteder, krævende undervisning (store hold), frustrerende kursusbeskrivelser/ skema, dårlig kommunikation mellem undervisere (FF503).

Udtryk for at stresshåndtering findes svær.

Ønske om at muligheden for sabbatical implementeres i Strategien.

MUS-forberedelsesskemaer lægges på SDU-net.

1. Beredskabsplaner:

SDU beredskabsplanen er færdig. Kerteminde og Campus er samlet i en fælles beredskabsplan for BI.

Informationer og sider fra vores oprindelige plan er overført.

Beredskabsplanen afprøves med guidet evakuering d. 19. feb.

1. Opdatering af materialet på www:

Opdateringer er afleveret til og ændret af Simon.

Siderne gennemgås og resterende ændringer noteres af Marianne, der aflever de sidste ændringer til Simon.

Rikke informerer om at arbejdsmiljøsiderne på SDU-net virker meget tilfældige og at det er svært at finde det man søger. Rikke vil påtale det for Merete H.

1. Arbejdsmiljøuddannelsen:

Marianne er blevet spurgt til erfaringen fra kurser. Vi er enige om at emnerne er ok, men at der er et variabelt udbytte. Kurserne giver ofte udtryk for at være meget målrettede, men opleves efterfølgende som værende for generelle.

1. Stress:

Der er fortsat brug for oplæg omkring stresshåndtering. En mulighed er også at udnytte erfaringsdeling. Evt. kan grupper med god erfaring lave oplæg for andre.

Der efterspørges også oplæg omkring brugen af værktøjer til stresshåndtering. Og Marianne nævner at der også findes en mulighed i at en konsulent kan besøge grupperne.

1. Handlingsplan 2015.

AD vil gennemgå den løbende APV og MH vil gennemgå GANTT inden næste møde.

Opsamling på rundering af kontorer og rundering udsættes til næste møde.